OpenLLM-France/wikimedia huggingface dataset:
# Museu de la Setmana Santa Marinera

El Museu de la Setmana Santa Marinera és un museu permanent que reuneix gran part del patrimoni artístic que posseeix la Setmana Santa Marinera de València. També alberga exposicions temporals referides a aquesta festivitat. Està situat en un antic molí d'arròs, rehabilitat a aquest efecte.
En el recorregut s'informa sobre les característiques de cada col·lectiu o confraria, la seua història, els seus abillaments, les imatges representatives i els passos. També es troba un panell amb fotografies, explicant la festa de forma cronològica. Aquesta informació es completa amb dues pantalles de vídeo on es projecten els actes més representatius. Existeix una zona habilitada per a la representació i exposició de materials, vestits i personatges bíblics d'èpoques antigues com a mostra de la història d'aquesta festivitat.

## Referències

* ↑ «El Museo de la Semana Santa Marinera, un museo gratuito dedicado a la gran fiesta del Marítimo» (en castellà). Valencia bonita, 2019. [Consulta: 25 abril 2020].
* ↑ «Museu de la Setmana Santa Marinera Salvador Caurín». Festes de València. [Consulta: 25 abril 2020].
* ↑ «La Conselleria d'Educació, Investigació, Cultura i Esport ha reconegut el Museu de la Setmana Santa Marinera Salvador Caurín de l'Ajuntament de València com a museu de la Comunitat Valenciana.», 16-04-2019. [Consulta: 25 abril 2020].
* ↑ «El Museo de la Semana Santa Marinera de Valencia ya es oficial» (en castellà). Diario del viajero, 18-04-2019. [Consulta: 25 abril 2020].
* ↑ «Todo lo que debes saber para disfrutar de la Semana Santa Marinera de València 2019» (en castellà). Fallas Valencia, 12-04-2019. [Consulta: 25 abril 2020].
# NFTY

La Federació Nord-americana de la Joventut del Temple (en anglès: North American Federation of Temple Youth) (NFTY) és el moviment juvenil del judaisme reformista, existeix per organitzar i donar suport als grups juvenils a les sinagogues reformistes. Prop de 750 grups locals de joves estan afiliats amb l'organització, incloent un total de 8.500 joves membres.L'associació progressista d'escoles de dia reformades, està afiliada amb la URJ. En 2014, hi havia 14 escoles de dia jueves que formaven part de l'associació, dues al Canadà, una en la Terra d'Israel, i la resta als Estats Units d'Amèrica. La NFTY, forma part de la Unió pel Judaisme Reformista.

## Referències

* ↑ «About NFTY». [Consulta: 9 de gener de 2012.]
* ↑ «PARDeS Member Schools». Arxivat de l'original el 2015-09-02. [Consulta: 25 febrer 2018].
# Nacerdes

Nacerdes és un gènere de coleòpters de la família Oedemeridae. Inclou nombroses espècies, la més comuna i estesa de les quals és Nacerdes melanura. Nombroses espècies són nocturnes i volent durant el crepuscle i la nit.

## Taxonomia

A Europa hi viuen cinc espècies:
* Nacerdes melanura
* Nacerdes carniolica
* Nacerdes gracilis
* Nacerdes raymondi
* Nacerdes hesperica
Totes, excepte N. hesperica, viuen als Països Catalans.

## Referències

* ↑ Vázquez, X. A. 1993. Coleoptera: Oedemeridae, Pyrochroidae, Pythidae, Mycteridae. Fauna Ibérica, vol. 5. Ramos, M. A. et al. (Eds.). Museo Nacional de Ciencias Naturales, CSIC, Madrid, 181 pp. ISBN 84-00-06109-8
* ↑ Vázquez, X. A. 2002. Fauna of European Oedemeridae. Argania editio, Barcelona, 178 pp. ISBN 84-931847-4-8
* ↑ «Fauna Europaea». Arxivat de l'original el 2016-03-04. [Consulta: 25 setembre 2009].
# Nearc

Nearc és el nom dels següents personatges:
* Nearc d'Elea, tirà d'Elea o Vèlia
* Nearc de Tàrent, notable tarentí
* Nearc (almirall), almirall d'Alexandre el Gran
* Nearc d'Orcomen, tirà d'Orcomen a l'Arcàdia
* Nearc (pintor), pintor grec de renom, pare de Tlesó
# Nearc d'Elea

Nearc d'Èlea (grec antic: Νέαρχος, llatí: Nearchus) fou tirà d'Èlea, a la Magna Grècia. Només és conegut perquè va fer torturar el filòsof Zenó d'Èlea, que havia conspirat contra la seva vida. L'esmenten Valeri Màxim i Diodor de Sicília.

## Referències

* ↑ Pierre Bayle, John Peter Bernard, Thomas Birch, John Lockman, George Sale, Alexis Gaudin, Anthelme Tricaud, Pierre Desmaizeaux. A general dictionary: historical and critical: in which a new and accurate translation of that of the celebrated Mr. Bayle, with the corrections and observations printed in the late edition at Paris, is included; and interspersed with several thousand lives never before published (en anglès). vol.10. J. Bettenham, 1741, p. 259.
# Muonio

Muonio (abans anomenat Muonionniska, en sami:Muoná) és un municipi de la Lapònia Finlandesa.
Ocupa una superfície de 2.038 km² i té una població de 2.369 habitants (2012). Va ser fundat l'any 1868. A l'oest limita amb el municipi de Suècia anomenat Pajala. Hi ha un pont al riu Muonio que la comunica amb Suècia.
La durada de l'estació de la neu a Muonio és la més llarga de Finlàndia i per això té unes importants instal·lacions d'esquí.

## Pobles

Inclou les poblacions de Ylimuonio, Kangosjärvi, Kätkäsuvanto, Kihlanki i Särkijärvi.

## Enllaços externs

             A Wikimedia Commons hi ha contingut multimèdia relatiu a: Muonio
* Municipality of Muonio Arxivat 2009-01-13 a Wayback Machine. – Web oficial
* Informació sobre les seves instal·lacions d'esquí
# Neurolaeneae

Neurolaeneae és una tribu de la subfamília de les asteròidies (Asteroideae).

## Particularitats

Aquesta petita tribu va ser creada per Rydberg el 1927 que la va classificar entre les Asteroideae.

## Gèneres

Compta amb els gèneres següents:
* Calea
* Enydra
* Greenmaniella
* Neurolaena

## Referències

* ↑ Pyrrolizidine alkaloids from Neurolaena lobata
* ↑ Asteroideae - Taxonomia
# Naujakasita

La naujakasita és un mineral de la classe dels silicats. Rep el nom de la seva localitat tipus, a Naujakasik (Naajakasik), Groenlàndia. Va ser recollida per primera vegada per Gustav Flink l'any 1897, i descrita per Bøgghild el 1933.

## Característiques

La naujakasita és un silicat de fórmula química (Na,K)₆(Fe$^{2+}$,Mn$^{2+}$,Ca)(Al,Fe)₄Si₈O$_{26}$. Cristal·litza en el sistema monoclínic. La seva duresa a l'escala de Mohs es troba entre 2 i 3. És l'anàleg de Fe$^{2+}$ de la manganonaujakasita.
Segons la classificació de Nickel-Strunz, la naujakasita pertany a «09.EG - Fil·losilicats amb xarxes dobles amb 6-enllaços més grans» juntament amb els següents minerals: cymrita, manganonaujakasita, dmisteinbergita, kampfita, strätlingita, vertumnita, eggletonita, ganofil·lita, tamaïta, coombsita, zussmanita, franklinfil·lita, lennilenapeïta, parsettensita, estilpnomelana, latiumita, tuscanita, jagoïta, wickenburgita, hyttsjoïta, armbrusterita, britvinita i bannisterita.

## Formació i jaciments

Va ser descoberta a Naujakasik, al fiord Tunulliarfik, dins el Complex d'Ilímaussaq (Kujalleq, Groenlàndia). També ha estat descrita en altres indrets del complex, com els dipòsits d'urani de l'altiplà de Kvanefjeld o el fiord Kangerluarsuk. No ha estat descrita en cap altre indret fora d'aquesta regió.

## Referències

* ↑ «Naujakasite» (en anglès). Mindat. [Consulta: 7 desembre 2019].
# Naukšēni

El municipi de Naukšēni (en letó: Naukšēnu novads) és un dels 110 municipis de Letònia, que es troba localitzat al nord del país bàltic, i que té com a capital la localitat de Naukšēni. El municipi va ser creat l'any 2009 després de la reorganització territorial.

## Ciutats i zones rurals

* Ķoņu pagasts (zona rural)
* Naukšēnu pagasts (zona rural)

## Població i territori

La seva població està composta per un total de 2.316 persones (2009). La superfície del municipi té uns 280,6 kilòmetres quadrats, i la densitat poblacional és de 8,25 habitants per kilòmetre quadrat.

## Referències

* ↑ «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 14 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-02-16. [Consulta: 14 gener 2015].
# Murinis

Els murinis (Murini) són una tribu de rosegadors de la subfamília dels murins. Aquest grup fou descrit el 1887 per Herluf Winge. El gènere Mus, en particular, té una gran importància per a la recerca biomèdica. Els primers representants d'aquesta tribu aparegueren durant el Miocè. Les espècies d'aquest grup s'han estès pel món amb l'expansió de les poblacions humanes. Algunes fonts es refereixen a aquest tàxon com a divisió Mus.

## Referències

* ↑ Lecompte, E.; Aplin, K.; Denys, C.; Catzeflis, F.; Chades, M.; Chevret, P. «Phylogeny and biogeography of African Murinae based on mitochondrial and nuclear gene sequences, with a new tribal classification of the subfamily» (en anglès). BMC Evolutionary Biology, 8, 199, 2008. DOI: 10.1186/1471-2148-8-199.
* ↑ Musser, G. G.; Carleton, M. D. «Superfamily Muroidea». A: Mammal Species of the World (en anglès). 3a edició. Johns Hopkins University Press, 2005, p. 894-1.531. ISBN 978-0-8018-8221-0. OCLC 62265494.
# Murlas

Murlas (en francès Murles) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# New Milford (Nova Jersey)

New Milford és una població dels Estats Units a l'estat de Nova Jersey. Segons el cens del 2008 tenia 15.947 habitants.

## Demografia

Segons el cens del 2000, New Milford tenia 16.400 habitants, 6.346 habitatges, i 4.277 famílies. La densitat de població era de 2.741,2 habitants/km².
Dels 6.346 habitatges en un 29,2% hi vivien nens de menys de 18 anys, en un 55,9% hi vivien parelles casades, en un 8,8% dones solteres, i en un 32,6% no eren unitats familiars. En el 28,6% dels habitatges hi vivien persones soles el 10,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,18.
Per edats la població es repartia de la següent manera: un 21,4% tenia menys de 18 anys, un 6% entre 18 i 24, un 31,8% entre 25 i 44, un 23,2% de 45 a 60 i un 17,6% 65 anys o més.
L'edat mediana era de 40 anys. Per cada 100 dones de 18 o més anys hi havia 88,4 homes.
La renda mediana per habitatge era de 59.118 $ i la renda mediana per família de 77.216 $. Els homes tenien una renda mediana de 46.463 $ mentre que les dones 36.987 $. La renda per capita de la població era de 29.064 $. Aproximadament l'1,7% de les famílies i el 3,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Milford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- New Milford». American Fact Finder. Oficina del Cens dels Estats Units, 12-01-2010.
# Norwegian Air International

Norwegian Air International (codi IATA: D8; codi OACI: IBK; indicatiu: NORTRANS) és una aerolínia de baix cost noruega. Creat el febrer de 2014, opera Boeing 737-800 i Boeing 737 MAX 8 amb servei regular a Europa. Des del 2017, també ofereix serveis entre Europa i destinacions a la costa est dels Estats Units, incloent Nova York i Rhode Island.

## Referències

* ↑ (anglès)AIR OPERATOR CERTIFICATE HOLDERS Arxivat 2016-11-08 a Wayback Machine.
* ↑ (anglès)New era of budget travel? Norwegian begins Boeing 737 flights to Europe

## Enllaços externs

* Pàgina web oficial de Norwegian Air International
# Norwegian Air UK

Norwegian Air UK (codi IATA: DI; codi OACI: NRS; indicatiu: REDNOSE) va ser una aerolínia de baix cost del Regne Unit. Establerta el novembre de 2015, operava Boeing 737-800 i Boeing 787-9 amb servei regular des de l'aeroport de Londres-Gatwick a Europa, Àsia, Amèrica del Nord i Amèrica del Sud. La seva seu central era a First Point, prop de l'aeroport de Gatwick.

## Referències

* ↑ (anglès)Norwegian adds London – Buenos Aires service from Feb 2018
* ↑ «Norwegian UK history from Europe, United Kingdom» (en anglès britànic). [Consulta: 26 juny 2023].
* ↑ (anglès)NORWEGIAN AIR UK LIMITED

## Enllaços externs

* Pàgina web oficial de Norwegian Air UK
# Norwegian Air Shuttle

Norwegian Air Shuttle ASA o simplement coneguda com a Norwegian (codi IATA: DY; codi OACI: NAX; indicatiu: NOR SHUTTLE) és una aerolínia de baix cost noruega. És la cinquena aerolínia de baix cost d'Europa i la segona més gran d'Escandinàvia. L'any 2009 va transportar una mitjana d'11 milions de passatgers per més de 150 rutes a 94 destinacions d'Europa, el nord d'Àfrica i l'Orient Mitjà. La seva flota està formada per 69 avions Boeing 737-800.
El principal centre de connexions per a l'aerolínia és l'Aeroport d'Oslo-Gardermoen, tot i que també té bases secundàries a Bergen, Trondheim, Stavanger, Moss, Copenhague, Estocolm, Varsòvia, Londres-Gatwick, Barcelona, Las Palmas, Alacant, Madrid, Màlaga i Tenerife-Sud. Ofereix moltes rutes domèstiques a Noruega, així com nombroses destinacions internacionals des de les seves bases.

## Enllaços externs

* Pàgina web oficial de Norwegian Air Shuttle

## Referències

* ↑ «Norwegian Air Shuttle Fleet Details and History» (en anglès). [Consulta: 6 gener 2016].
# Navigators

Navigators Insurance Cycling Team (codi UCI: NIC) era un equip d'elit de ciclisme en ruta dels Estats Units d'Amèrica. El Navigators se centrava en els esdeveniments de l'USA Cycling i de l'UCI Amèrica Tour. Va tenir la categoria Professional Continental de 2005 a 2007.

## Resultats destacats

* Tour de Beauce: Benjamin Day (2007)

## Classificacions UCI

Fins al 1998 els equips ciclistes es trobaven classificats dins l'UCI en una única categoria. El 1999 la classificació UCI per equips es dividí entre GSI, GSII i GSIII. D'acord amb aquesta classificació els Grups Esportius II són la segona divisió dels equips ciclistes professionals.
| Temporada | Classificació per equips | Millor ciclista en la classificació individual |
| 1995 | 52è | Matthew Koschara (430è) |
| 1996 | 68è | Philip Cable (900è) |
| 1997 | 62è | Todd Littlehales (634è) |
| 1998 | 59è | Scott Moninger (462è) |
| 1999 | 35è (GSII) | Vassili Davidenko (463è) |
| 2000 | 41è (GSII) | Vassili Davidenko (506è) |
| 2001 | 36è (GSII) | Mark Walters (719è) |
| 2002 | 16è (GSII) | Oleg Grixkin (245è) |
| 2003 | 15è (GSII) | Henk Vogels (236è) |
| 2004 | 10è (GSII) | Kirk O'Bee (371è) |
L'equip participa en les proves dels circuits continentals, en particular de l'UCI Amèrica Tour.
UCI Amèrica Tour
| Temporada | Classificació per equips | Millor ciclista en la classificació individual |
| 2005 | 5è | Nathan O'Neill (14è) |
| 2006 | 3r | Serguei Lagutin (10è) |
| 2007 | 4t | Serguei Lagutin (10è) |
UCI Àfrica Tour
| Temporada | Classificació per equips | Millor ciclista en la classificació individual |
| 2007 | 3r | Darren Lill (14è) |
UCI Àsia Tour
| Temporada | Classificació per equips | Millor ciclista en la classificació individual |
| 2005 | 10è | Jeff Louder (36è) |
| 2006 | 12è | Serguei Lagutin (42è) |
UCI Europa Tour
| Temporada | Classificació per equips | Millor ciclista en la classificació individual |
| 2005 | 52è | Peter Mazur (241è) |
| 2006 | 65è | Serguei Lagutin (198è) |
| 2007 | 61è | Serguei Lagutin (150è) |
UCI Oceania Tour
| Temporada | Classificació per equips | Millor ciclista en la classificació individual |
| 2005 | 8è | Nathan O'Neill (12è) |
| 2006 | 11è | Hilton Clarke (30è) |
| 2007 | 5è | Hilton Clarke (9è) |

## Enllaços externs

* Antic lloc web oficial (anglès)
* Plantilles a memoire-du-cyclisme.eu
# Navoi (cràter)

Navoi és un cràter d'impacte en el planeta Mercuri de 69 km de diàmetre. Porta el nom del poeta uzbek Ali-Shir Nava'i (1441-1501), i el seu nom va ser aprovat per la Unió Astronòmica Internacional el 2008.
Conté un material vermellós desconegut que indica una composició de la roca diferent del seu entorn. També sembla que el Navoi també té una depressió de forma irregular al seu centre. S'ha vist tal depressió en altres llocs de Mercuri, fins i tot dins del cràter Praxíteles, i pot indicar l'activitat volcànica del passat.

## Referències

* ↑ «Navoi». Gazetteer of Planetary Nomenclature. United States Geological Survey, 12-10-2016. [Consulta: 15 juny 2017].

## Vegeu també

* Llista de cràters de Mercuri
# Nicolás Giacobone

Nicolás Giacobone (Buenos Aires; 1975) és un escriptor i guionista argentí. És un dels quatre guanyadors de l'Oscar al millor guió original en 2014 per la pel·lícula Birdman en els 87è Premis Oscar en 2015, juntament amb el director Alejandro González Iñárritu, el seu cosí Armando Bó i Alexander Dinelaris, Jr. Aquesta pel·lícula va guanyar un Globus d'Or el mateix any al millor guió. És autor del llibre de relats Algún Cristo (2001) i de la novel·la El Cuaderno Tachado (2018).

## ida personal

El seu avi matern va ser el director de cinema Armando Bó, el seu oncle és l'actor Víctor Bó i el seu cosí és el guionista amb qui treballa i va compartir l'Óscar, Armando Bó. Giacobone està casat amb la model i actriu Mariana Genesio Peña. Van viure a Nova York, on van casar-se, i en Los Angeles. Després es van mudar a Buenos Aires, la relació va durar gairebé 11 anys. Actualment es troben separats.

## Carrera

Juntament amb el seu cosí Armando Bó, Giacobone va treballar en el guió de Biutiful el 2010 i en El último Elvis el 2011.
Els quatre cineastes de Birdman van treballar després en la sèrie de televisió The One Percent, la primera temporada de la qual va ser transmesa pel canal de televisió estatunidenca Starz en 2014

## Filmografia

* Animal (2018)
* Birdman (2014)
* El último Elvis (2011)
* Biutiful (2010)

## Referències

* ↑ «Nicolás Giacobone» (en anglès). [Consulta: 12 juny 2020].
* ↑ «Oscars 2015: 'Birdman' quartet wins for original screenplay». latimes.com, 22-02-2015.
* ↑ Julieta Mondet. «Armando Bo se muda a Los Angeles y quiere conquistar Hollywood», 22-02-2015. Arxivat de l'original el 2015-12-22. [Consulta: 18 juny 2020].
* ↑ «- Megustaleer». [Consulta: 12 juny 2020].
* ↑ «El cuaderno tachado / The Crossed-Out Notebook by Nicolas Giacobone: 9788417125547 | PenguinRandomHouse.com: Books» (en anglès). [Consulta: 12 juny 2020].
* 1 2 «Armando Bó y Nicolás Giacobone, los otros argentinos que pelean por un Oscar». Infobae, 22-02-2015.
* ↑ «Alejandro Gonzalez Iñárritu’s ‘One Percent’ Gets Series Order At Starz». Deadline, 12-08-2014.
# Newtonsville

Newtonsville és una població dels Estats Units a l'estat d'Ohio. Segons el cens del 2000 tenia 492 habitants, tenia 492 habitants, 175 habitatges, i 137 famílies. La densitat de població era de 791,5 habitants/km².

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Fact Sheet- Newtonsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Newtonsville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Neus Llinares Lavirgen

Neus Llinares Lavirgen (Polinyà de Xúquer, 21 de juliol de 1997) és una futbolista valenciana que ha jugat com a defensa a l'UE Alzira.
Va formar-se a les categories inferiors del Llevant UE, fitxant pel València als 17 anys. Va jugar amb fitxa a l'equip B fins a la temporada 2015-16, en què guanyaren la lliga de segona divisió. Un any després, va ascendir al primer equip. En 2016 ja havia estat convocada amb la selecció espanyola sub-19 i arribà a debutar amb l'absoluta. El 2018 deixà el València i fou fitxada per l'Alzira.

## Referències

* ↑ «Neus Llinares Lavirgen». La preferente. [Consulta: 30 maig 2022].
* ↑ SL, Gurenet Teknologia. «NEUS: Neus Llinares Lavirgen (Defensa) / Jugadora Fútbol Femenino». www.txapeldunak.com. [Consulta: 25 agost 2016].
* ↑ Studios, Pixel. «¡¡El Femenino B campeón de Segunda!!». www.diariodemestalla.com. [Consulta: 26 agost 2016].
* ↑ Superdeporte. «Pistoletazo de salida para el Valencia Femenino». [Consulta: 25 agost 2016].
* ↑ «Neus Llinares y Lourdes Vilches, convocadas a entrenar con España Sub-19 - FFCV» (en castellà), 07-03-2016. [Consulta: 25 agost 2016].
* ↑ «Neus Llinares se reinventa para combatir la peor cara del fútbol». Levante-EMV, 04-01-2017.
* ↑ «ENTREVISTA | Neus: “Me han acogido genial en el Alzira, así todo es mucho más fácil”». Golsmedia, 18-04-2019. [Consulta: 2 juliol 2021].
# Nazareth

* Per a altres significats, vegeu «Nazareth (desambiguació)».
Nazareth és un municipi belga de la província de Flandes Oriental a la regió de Flandes.

## Seccions

| # | Nom | Superfície (km²) | Població (01/01/2006) |
| I | Nazareth | 25,71 | 6.339 |
| II | Eke | 9,48 | 4.592 |

## Situació

* a. De Pinte
* b. Zevergem (De Pinte)
* c. Semmerzake (Gavere)
* d. Asper (Gavere)
* e. Ouwegem (Zingem)
* f. Kruishoutem
* g. Petegem-aan-de-Leie (Deinze)
* h. Astene (Deinze)
* i. Deurle (Sint-Martens-Latem)
# Nazaret Aracil Santonja

Nazaret Aracil Santonja (Alcoi, 22 de desembre de 1989) és una actriu valenciana.
Nascuda a Alcoi, el 22 de desembre de 1989. Va estudiar a l'Escola d'Art Dramàtic de València. Va debutar a televisió a Unió Musical Da Capo, a la desapareguda Canal Nou. Després va traslladar-se a Madrid, on va fer-se coneguda pel seu paper d'Arancha a Cuéntame cómo pasó, de RTVE. Posteriorment va participar també a la pel·lícula Benidorm mon amour (2016), que va suposar el seu debut a nivell cinematogràfic. Ha participat també en les sèries de televisió Estamos Okupa2 o Esposados, o en l'obra de teatre Mi mundo es otro (2021) al costat de Belinda Washington, al Teatre Amaya de Madrid. Té prevista una producció amb la cadena valenciana À Punt.

## Referències

* ↑ «Nazaret Aracil» (en castellà). Fórmula TV. [Consulta: 23 novembre 2021].
* ↑ Camacho, Noelia «Nazaret Aracil: «A los actores valencianos les han apoyado los ciudadanos, no los políticos»». Las Provincias, 27-06-2016.
* ↑ Redacció «Nazaret Aracil, la pija de 'Cuéntame', se desnuda en Interviú». La Provincia, 26-06-2014.
* ↑ Mayor, Isabel «Nazaret Aracil: "Estoy feliz por participar en este proyecto"». Cadena SER, 05-02-2021.
* ↑ Redacció «Nazaret Aracil vuelve a las tablas del teatro». El Nostre Ciutat, 12-02-2015.
# Nazareth (desambiguació)

«Abducció» té aquests significats:
«Nazareth» té aquests significats:
# Neoperla laminulata

Neoperla laminulata és una espècie d'insecte plecòpter pertanyent a la família dels pèrlids.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Enderlein, 1909. Stett.Entomol.Z. 70:333.

## Bibliografia

* Illies, 1966. Das Tierreich 82:494.
* Zwick, P., 1983. Spixiana 6(2):167-204.

## Enllaços externs

* Encyclopedia of Life (anglès)
* BioLib (anglès)
* Plecoptera Species File (Version 1.1/4.0) (anglès)
* Perlidae Species Listing Arxivat 2011-01-16 a Wayback Machine. (anglès)
# Neoperla leptacantha

Neoperla leptacantha és una espècie d'insecte plecòpter pertanyent a la família dels pèrlids que es troba a Indoxina: el Vietnam.
En el seu estadi immadur, és aquàtic i viu a l'aigua dolça, mentre que com a adult és terrestre i volador.

## Referències

* ↑ Global Species Arxivat 2016-03-03 a Wayback Machine. (anglès)
* 1 2 Plecoptera Species File (Version 1.1/4.0) (anglès)

## Enllaços externs

* Encyclopedia of Life (anglès)
* BioLib (anglès)
# Neoperla leptophallus

Neoperla leptophallus és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Tailàndia.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Zwick, P., 1988. Entomol. Scand. 18(4):394.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Perlidae Species Listing Arxivat 2011-01-16 a Wayback Machine. (anglès)

## Enllaços externs

* Encyclopedia of Life (anglès)
* BioLib (anglès)